เรียนท่านผู้ว่าฯ 
ตามที่ท่านได้เปิดช่องทางให้ชาว กทม ได้ส่งเรื่องร้องเรียนเข้ามาในเพจ เพื่อนชัชชาติ นั้น 
ผมขอร้องเรื่องร้านอาหารฝรั่งขนาดใหญ่ชื่อ EL GAUCHO อยู่บริเวณปากซอยสุขุมวิท 19 เขตวัฒนา ได้รุกล้ำยึดครองพื้นที่สาธารณะจำนวนมากกว่า 100 ตร.วา ด้วยการปิดกั้นแบ่งเขตุไม่ให้ผู้อื่นได้ใช้ เหมือนกับว่าเป็นส่วนของร้าน โดยใช้ทำเป็นที่จอดรถเฉพาะพนักงาน ลูกค้า และยังตั้งโต๊ะรับประทานอาหารจำนวนมากบนพื้นที่สาธารณะนี้ด้วย (ตามภาพ และ คลิป ที่ส่งมา)
เรื่องนี้ได้มีคนร้องเรียนกันมาอย่างต่อเนื่องตั้งแต่ปีแรกๆที่ร้านเปิด (ประมาณปี 2554) โดยผมเองก็เป็นอีกคนหนึ่งที่ร้อง พอร้องไปทางเขตก็จะมาร้องขอให้เอาที่กั้นต่างๆ เช่นกระถางต้นไม้ แผงเหล็ก และกรวยยางออกไป (รวมทั้งโต๊ะอาหาร และอุปกรณ์ต่างๆ) แต่พอผ่านไปไม่นานนัก ร้านนี้ก็จะทำซ้ำเช่นนี้อีกหลายครั้ง ไม่เกรงกลัวเจ้าหน้าที่ คงเป็นเพราะยังไม่เคยมีการบังคับใช้กฎหมายอย่างจริงจัง 
พร้อมกันนี้ ผมขอส่งสำเนาหนังสือราชการที่ตอบข้อร้องเรียนของผมมาให้ท่านพิจารณาประกอบด้วย ถึงแม้ในหนังสือนั้น ผู้ลงนามก็พยายามไม่กล่าวพาดพิง หรือกล่าวโทษหน่วยงานอื่น แต่อันที่จริงแล้ว การเอางบประมาณหลวงมาใช้ถมคู่น้ำครั้งนั้นก็ไม่มีเหตุอันควรสามารถพิสูจน์ได้ขัดแย้งกับคำชี้แจงในหนังสือนั้น ทั้งนี้ก็เพื่อประโยชน์ของร้านอาหารร้านี้
ผมหวังว่าท่านจะสังการให้เขตวัฒนาดำเนินการให้ถูกต้องด้วยการบังคับใช้กฎหมายอย่างจริงจัง
ขอบคุณครับ